google/wiki40b huggingface dataset:
Le Ménil-Broût

Poloha

Obec má rozlohu 3,44 km². Najvyšší bod je položený 157 m n. m. a najnižší bod 134 m n. m.

Obyvateľstvo

Počet obyvateľov obce je 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Laluque

Poloha

Obec má rozlohu 52,81 km². Najvyšší bod je položený 86 m n. m. a najnižší bod 38 m n. m.

Obyvateľstvo

Počet obyvateľov obce je 768 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čadečanka

Prameň

Pramení v Kysuckých Beskydách, v podcelku Javorský Beskyd, na južnom svahu Lieskovej (849,9 m n. m.) v nadmorskej výške okolo 780 m n. m.

Opis toku

Tečie viac-menej na západojuhozápadným smerom, sprava priberá dva krátke prítoky spod Troch kopcov (823,8 m n. m.), postupne preteká jednotlivými osadami čadčianskej mestskej časti Čadečka, najprv cez osadu Šimčiskovci, kde sprava priberá prítok spod kóty 792,0 m a zľava spod Javorského. Pokračuje osadami Úskobovci (tu priberá dva ľavostranné prítoky spod Javorského a pravostranný z oblasti Stankova), Hapčákovci (krátky prítok z pravej strany) a Kliešťovci (Črchliansky potok sprava, Drahošanský potok zľava). Následne tečie osadou Škradné, sprava priberá prítok zo svrčinovskej osady Liščákovci, vstupuje do Turzovskej vrchoviny a priberá krátky ľavostranný prítok (444,1 m n. m.). Pokračuje územím mestskej časti Podzávoz, stáča sa na západ a v nadmorskej výške okolo 420 m n. m. ústi do Čierňanky. Na dolnom toku sú na oboch brehoch rozvinuté výmole a rokle.
Majstrovstvá Európy vo futbale 1976 – Finále

Finále majstrovstiev Európy 1976 sa hralo 20. júna 1976 v Belehrade. Reprezentácia Československa v ňom zvíťazila nad favorizovaným mužstvom Nemeckej spolkovej republiky, po nerozhodnom výsledku 2:2 po predĺžení prvýkrát v histórii ME rozhodol o víťazovi penaltový rozstrel. Pre československý futbal to bol najväčší úspech v jeho histórii, po dvoch strieborných medailách z majstrovstiev sveta 1934 a 1962 a treťom mieste z premiérových majstrovstiev Európy 1960 vybojovali futbalisti s levom na prsiach medailu najcennejšiu. Výraznou mierou k tomu prispeli slovenskí hráči, tvoriaci v tom čase základ reprezentácie Československa.  Osem Slovákov nastúpilo v základnej zostave, Ladislav Jurkemik zasiahol do hry v druhom polčase, Jaroslav Pollák hral v semifinálovom zápase s Holandskom. Členmi výberu boli aj Alexander Vencel, Dušan Herda, Pavol Biroš, Dušan Galis a Pavol Michálik, celkom bolo v 20-člennom kádri 15 slovenských futbalistov.

Priebeh zápasu

Po semifinálovom víťazstve nad Holandskom (3 :1 po predĺžení) nastúpili československí futbalisti bez rešpektu aj proti obhajcom európskeho titulu a úradujucim majstrom sveta. Jaroslava Polláka vylúčeného v semifinálovom zápase nahradil v zostave útočník Slovana Bratislava Ján Švehlík, ktorý už v 8. minúte strelou do pravého dolného rohu brány otvoril skóre. V 25. minúte po priamom kope odhlavičkoval Franz Beckenbauer loptu na hranicu šestnástky a Karol Dobiaš ľavou nohou strelou k žrdi zvýšil na 2 : 0. Trojgólové vedenie mohol zabezpečiť Marián Masný, po úniku si obhodil vybiehajúceho brankára Maiera, lopta však tesne minula pravú žrď. V 28. minúte súper znížil, Dieter Müller strelou z voleja zo vzdialenosti šesť metrov upravil stav zápasu na 1 : 2. V druhom polčase zatlačili hráči NSR našich futbalistov do defenzívy, Ivo Viktor však držal čisté konto. V posledných sekundách sme inkasovali vyrovnávajúci gól, po rohovom kope Bonhofa hlavičkoval Bernd Hölzenbein. V predĺžení dochádzali obom súperom sily, po 120 minutách sa o víťazovi nerozhodlo. 
Pôvodne sa mal fnálový zápas v prípade nerozhodného výsledku o dva dni opakovať, zasiahla však futbalová diplomacia. Po vzájomnej dohode oboch finalistov a po schválení riadiacim výborom UEFA rozhodli prvý raz v histórii o víťazovi významného medzinárodného turnaja strely zo značky pokutového kopu. Československí strelci boli pri kopaní penált neomylní , v štvrtej sérii Uli Hoeness mieril vysoko nad brvno Viktorovej brány a o našom víťazstve rozhodol futbalový „básnik“ Antonín Panenka. Jeho penalta vošla do futbalovej histórie pod názvom „vršovický dloubák“ , loptu poslal oblúčikom do stredu brány. Franz Beckenbauer hrajúci svoj 100. medzištátny zápas už nemusel kopať, Československo sa stalo majstrom Európy!
Slovenské národné hokejové mužstvo na MS 2007

Toto je zostava slovenskej hokejovej reprezentácie, ktorá sa umiestnila na 6. mieste na Majstrovstvách sveta v ľadovom hokeji 2007. Trénermi tohto výberu boli Július Šupler, Miroslav Miklošovič a Zdeno Cíger.

Štatistické zápisy slovenských hokejistov

Marián Gáborík sa stal 7. najproduktívnejším hráčom šampionátu s 11 bodmi (5+6). Jeho 5 gólov ho zaradilo na delenú 6. pozíciu v tabuľke najlepších strelcov. 
Peter Podhradský sa v bodovaní obrancov umiestnil na 6. mieste so 7 bodmi (2+5). 
Slovensko s percentuálnou úspešnosťou streľby 13,23 % skončilo na 4. mieste.
Pech

Poloha

Obec má rozlohu 4,81 km². Najvyšší bod je položený 1 729 m n. m. a najnižší bod 533 m n. m.

Obyvateľstvo

Počet obyvateľov obce je 40 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Velehrad (okres Uherské Hradiště)

Dejiny

V obci sa nachádza najstaršie cisterciánske opátstvo na Morave a každoročne 5. júla je miestom konania národnej púte. Je najnavštevovanejším pútnickym miestom Česka. V ľudovej tradícii je (mylne) stotožňovaná s hlavným strediskom Veľkej Moravy, Veligradom napriek tomu, že názov Velehrad sa prvýkrát objavuje až v listine olomouckého biskupa Jindřicha Zdíka z r. 1131.
Racionalizmus (filozofia)

Racionalizmus je stanovisko rozumu, súbor filozofických smerov, ktoré do centra svojej pozornosti stavajú rozličné druhy rozumu (lat. ratio), myslenie a um, racionalitu a logické usporiadanie vecí. Po nábehoch k objektivistickému racionalizmu v antike dochádza k systematizácii vlastného, subjektivistického racionalizmu v 17. storočí a v 18. storočí, a to najmä v dielach Descarta, Spinozu, Leibniza a Ch. Wolffa. Blaise Pascal, ako aj empiristi John Locke, Hume, Condillac proti racionalizmu bojovali. O prekonanie protirečenia medzi racionalizmom a empirizmom sa vo svojej koncepcii kriticizmu zaslúžil Kant. Fichte, Schelling, Hegel sa opäť vracajú k objektivistickému racionalizmu či presnejšie k panlogizmu.
Plne racionalistický je historický materializmus, pozitivizmus, pragmatizmus a od týchto filozofií závislé alebo nimi ovplyvnené myšlienkové smery súčasnosti: marxizmus, novopozitivizmus, logicizmus, fyzikalizmus.
Racionalizmus je spôsobom myslenia osvietenstva a zdieľa jeho optimizmus, pokiaľ verí v bezhraničné možnosti ľudského poznania. Racionalizmus uznáva iba dočasne, nie však principiálne neriešiteľné problémy. V poosvietenskom období sa výrazne stavala proti racionalizmu romantika, iracionalizmus (Schopenhauer, Kierkegaard, Maine de Biran, Nietzsche) a filozofia života (Bergson, Dilthey), hoci nezriedka a nechcene v ňom sami neprestali väziť.
Za racionalizmus možno považovať každú doktrínu, ktorá z metafyzického hľadiska vyhlasuje, že nič neexistuje bez dôvodu a teda že nič nie je nepochopiteľné rozumom.
Podľa M. Lemckeovej je racionalizmus stanoviskom v teórii poznania, ktoré vychádza z názoru, že ratio, rozum, myslenie ako protiklad zmyslového vnímania je jediným východiskom a zárukou platného poznania. Iba určenia, ktoré pochádzajú z myslenia, sú zárukou spoľahlivého a istého vedenia o súcne, ktoré nepodlieha zmenám, ani náhodnému vzniku a zániku – na rozdiel od rozmanitých možností zmyslových klamov.
Gazdovské noviny

Gazdovské noviny boli týždenníkom, ktorý vychádzal na Slovensku od roku 1920.
Gazdovské noviny sú pokračovaním týždenníka Šarišské hlasy. Vychádzali v Prešove, neskôr v Košiciach, tlačili sa v Prešove a v Košiciach. Noviny mali prílohu Russkij Zemedelec.
I Miss You

Kompozícia

Skladba je zložená v tónine H dur v klasickom takte s tempom 111 úderov za minútu. DeLongeho vokálny rozsah sa pohybuje Asub>3/sub> to A₅. Skladba „I Miss You“ je čisto akustická, pričom sú v nej použitý depresívny klavírny zvuk, violončelo, kontrabas a "metličkový hip-hopový groove".
Ján Šterbák

Hráčská kariera

Hral od sezóny 1971 – 1972 do 1981 – 1982. Bol hráčom VSŽ Košice a Dukla Jihlava. Objavil sa aj v reprezentácii Česko-Slovenska.

Trénerská kariera

Po skončení hráčskej kariéry pôsobil ako tréner na všetkých úrovniach. Pôsobil ako tréner Slovenskej reprezentácie v sezóne 1997/98, ako asistent reprezentačného trénera v sezóne 2002/03 a vo viacerých kluboch na Slovensku (VSŽ Košice, Poprad, Liptovský Mikuláš, Žilina). Spolu s Jánom Faithom v sezóne 1987/1988 získali druhý titul pre Košice vo federálnej lige. S klubom MsHK Žilina v sezóne 2005/06 získal zlatú medailu v najvyššej hokejovej lige – Slovnaft extralige. Po tejto veľmi úspešnej sezóne podpísal dvojročný kontrakt s klubom HC Košice. V druhom roku pôsobenia v klube však pred 46. kolom extraligy dňa 25. januára 2008 abdikoval na svoju funkciu.  Stalo sa tak po veľkom tlaku hráčov a fanúšikov, nakoľko klub vzhľadom na svoje ambície dosahoval neuspokojivé výsledky. V sezóne 1992-1993 pôsobil ako hlavný tréner Česko-Slovenskej reprezentácie do 20 rokov. Asistenta mu robil neskorší tréner Slovenska Vladimír Vůjtek starší.
Saint-Jean-d’Eyraud

Poloha

Obec má rozlohu 10,05 km². Najvyšší bod je položený 168 m n. m. a najnižší bod 74 m n. m.

Obyvateľstvo

Počet obyvateľov obce je 192 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Largillay-Marsonnay

Poloha

Obec má rozlohu 6,98 km². Najvyšší bod je položený 680 m n. m. a najnižší bod 425 m n. m.

Obyvateľstvo

Počet obyvateľov obce je 194 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gorgythión

Gorgythión (starogr. Μελάνιππος – Melanippos, lat. Melanippus) je v gréckej mytológii syn trójskeho kráľa Priama a Kastianeiry z Aisymy.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Gorgythión patril medzi ďalších jeho synov, ktorých mal s inými manželkami, alebo družkami. Gorgythión umiera v trójskej vojne zasiahnutý šípom achájskeho hrdinu Teukra. Homér v ôsmom speve Iliady uvádza, že sa Teukros dychtivo snažil zasianúť Hektora, ale chybil a šíp zasiahol Gorgythióna do hrude.
Pantomíma

Pantomíma je divadelný spôsob vyjadrenia pomocou mimiky a gestikulačných pohybov s prvkami tanca. Všetko je bez použitia hlasu. Herci sa nazývajú mímovia alebo tiež mimikovia.
Poznámka: pantomimické prvky prirodzene obsahujú tiež niektoré diela z éry nemého filmu, keď vtedajší herci tiež museli veľa vecí vyjadrovať pomocou rôznych pantomimických gést a pohybov.
Monceaux

Poloha

Obec má rozlohu 6,6 km². Najvyšší bod je položený 65 m n. m. a najnižší bod 29 m n. m.

Obyvateľstvo

Počet obyvateľov obce je 754 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Seal the Deal & Let's Boogie

Single

Skladba „The Devil's Bleeding Crown“ vyšla ako prvý singel albumu v Severnej Amerike 7. apríla 2016. Umiestnila sa na čísle 1 v rebričku Billboard Mainstream Rock Songs v Spojených štátoch.
Medzinárodne bola skladba „For Evigt“ (znamená "Navždy") prvým singlom vydaným 29. apríla 2016. Singel obsahuje dánskeho speváka Johana Olsena z rockovej skupiny Magtens Korridorer a je druhou spoluprácou medzi Olsenom a skupinou Volbeat po singli „The Garden's Tale“ (2007). Skladba „For Evigt“ nahrádza v severoamerickej verzií skladbu „The Bliss“, kde dánsky zbor, ktorý spieva Olsen, spieva Michael Poulsen v angličtine.
Skladba „Seal the Deal“ bola vydaná ako druhý medzinárodný singel albumu 20. mája 2016. Dňa 13. septembra 2016 bola pripravená na vyslanie do active rockových rádií v Spojených štátoch ako druhý singel albumu v Severnej Amerike. Skladba „Seal the Deal“ sa umiestnila na treťom mieste v rebríčku Billboard Mainstream Rock Songs.
Dňa 5. septembra 2016 vydali skladbu „Let It Burn“ ako tretí medzinárodný singel albumu.
Skladba „Black Rose“ vyšla ako tretí singel v Severnej Amerike, kde bol vysielaný do active rockových rádií v USA 7. marca 2017. Singel sa umiestnil na prvom mieste na Billboard Mainstream Rock Songs rebríčku v Spojených štátoch a stal sa šiestym číslom 1 skupiny Volbeat v rebríčku.

Umiestnenie

Album debutoval na prvom mieste v Dánsku. V otváracom týždni predali 8336 kusov, čo je najväčší prvotýždenný predaj roku 2016. V Spojených štátoch debutovala na štvrtom mieste na Billboard 200 s prvotýždňovým predajom 51 000 kusov. Je to album s najvyšším hodnotením skupiny v USA a druhým najvyššie umiestneným albumom dánskeho aktu za albumom skupiny Lukas Graham, Blue Album, ktorý sa umiestnil na čísle 3 dva mesiace skôr. Album sa debutoval na čísle 16 v rebríčku UK Albums Chart, pričom sa v prvom týždni predávalo 4083 kópií.
Mlok horský

Rozšírenie

Je rozšírený hlavne stredom Európy: sever Španielska, veľmi riedko na Britských ostrovoch, od Francúzska po Nemecko a juh Poľska, na východ po Karpaty, na juh po Taliansko a Balkán. Obýva hlavne horské a podhorské oblasti až do výšky 2 500 m n. m. Je viazaný na vodu a chladné oblasti. V nižších polohách obľubuje zatienené vodné plochy, vo vyšších polohách slnečné. V miestach výskytu je hojný.  
Na Slovensku je zákonom chránený.

Opis

Medzi európskymi druhmi je veľmi farebný. Samce sú počas párenia svetlé, majú oranžový až červený spodok, čierne bodky a modrobiele pruhy na bokoch. Farebnosť samcov sa po párení vráti do strakato hnedej. Farebnosť je variabilná. Samice sú menej pestré, majú žlté bruško a chrbát strakato hnedý, kamuflovaný.
Je aktívny cez deň aj v noci. Počas párenia žije hlavne vo vode, mimo tohto obdobia žije na súši.
Patrí medzi stredne veľké druhy mloka. Samice sú väčšie a dorastajú do 12 cm, samce do 9 cm. Samica kladie 250 až 530 vajíčok.
Dospelé jedince sa živia hmyzom, červami, slimákmi ale aj žubrienkami a larvami iných mlokov a žiab. Má sklon ku kanibalizmu.
U tohto druhu sa často objavuje juvenilizácia, čiže pohlavná zrelosť lariev a dospelé jedince so žiabrami. S inými druhmi sa kríži výnimočne. Dožíva sa 10 až 20 rokov.
Gwyneth Paltrowová

Detstvo a vzdelanie

Paltrowová sa narodila v Los Angeles, ako dcéra herečky Blythe Dannerovej a filmového producenta-režiséra Brucea Paltrowa. Jej mladší brat, Jake Paltrow, je režisér a scenárista. Paltrowovej otec bol Žid, zatiaľ čo matka kresťanka. Preto s rodinou oslavovala aj židovské, aj kresťanské sviatky. Jej brat mal v 13 rokoch tradičný rituál Bar micva. Otcova rodina Aškenázskich Židov emigrovala z Bieloruska a Poľska, zatiaľ čo jej matka má pensylvánsko holandský a anglický pôvod.
Vyrastala v Santa Monice v Kalifornii, kde navštevovala Crossroads School predtým, ako študovala súkromnú dievčenskú strednú školu Spence School v New Yorku. Neskôr krátko študovala antropológiu na vysokej škole University of California v Santa Barbare, no potom odišla a rozhodla sa pre hereckú kariéru. Je „adoptívnou dcérou“ Talavera de la Reina (Španielsko), kde v pätnástich strávila rok na výmennom pobyte, aby sa naučila španielsky. Tiež vie konverzovať vo francúzštine.

Herectvo

Gwyneth debutovala v roku 1991 vo filmovom muzikáli Krik, neskôr v tom istom roku dostala malú rolu od rodinného priateľa Stevena Spielberga vo filme Hook. Nasledovalo niekoľko ďalších vedľajších úloh, až prišla vedľajšia rola vo filme Sedem, ktorá jej zaručila mediálnu pozornosť. Film zožal veľký úspech a dodnes je kritikmi pozitívne hodnotený. Počas nakrúcania filmu Sedem sa zoznámila s hercom Bradom Pittom, s ktorým sa priatelila až do rozchodu v roku 1998. Hlavnej úlohy sa dočkala až v roku 1996 vo filme Emma, ktorá jej ešte viac pridala na sláve. V roku 1998 hrala v niekoľkých nemenej úspešných filmoch ako napr. Srdcová sedma, Veľké nádeje (podľa románu od Charlesa Dickensa), alebo Dokonalá vražda, ale hlavne to bola jej rola Violy De Lessepsovej vo filme Zamilovaný Shakespeare, ktorá jej priniesla filmovú Academy Award za najlepšiu herečku v hlavnej úlohe a Zlatý glóbus za najlepší ženský herecký výkon (komédia/muzikál). Počas nakrúcania sa zblížila s hereckým kolegom Benom Affleckom. Vo svojej kariére si zahrala ešte niekoľko pozoruhodných rolí.

Iné aktivity

V roku 2000 naspievala spolu s Hueyom Lewisom pieseň Cruisin k filmu Karaoke. Na soundtracku k filmu sa spevácky podieľala až na 3 skladbách.
V roku 2002 si zaspievala spolu so speváčkou Sheryl Crow v skladbe It's Only Love.
Od mája roku 2005 sa stala tvárou kozmetickej značky Estée Lauder k parfumom kolekcie Pleasures.

Osobný život

Vo svojich 24 rokoch sa zasnúbila s hercom Bradom Pittom, s ktorým chodila v rokoch 1994 – 1997. Zasnúbenie bolo však zrušené, pretože nebola pripravená na manželstvo. Paltrowová bola od roku 1997 do 2000 vo vzťahu s hercom Benom Affleckom.
V októbri 2002 stretla v zákulisí Chrisa Martina, speváka britskej rockovej skupiny Coldplay, tri týždne po smrti jej otca Brucea Paltrowa. 5. decembra 2003 sa zosobášili a majú spolu 2 deti: dcéru Apple Blythe Alison Martinovú (* 2004) a syna Mosesa Brucea Anthonyho Martina (* 2006). V apríli 2015 požiadala o rozvod s Martinom a v júli 2016 sa s ním napokon aj rozviedla.
Dolus-le-Sec

Poloha

Obec má rozlohu 27,27 km². Najvyšší bod je položený 127 m n. m. a najnižší bod 89 m n. m.

Obyvateľstvo

Počet obyvateľov obce je 680 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Rémy-lès-Chevreuse

Poloha

Obec má rozlohu 9,65 km². Najvyšší bod je položený 169 m n. m. a najnižší bod 66 m n. m.

Obyvateľstvo

Počet obyvateľov obce je 7 826 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pouldouran

Poloha

Obec má rozlohu 1,02 km². Najvyšší bod je položený 50 m n. m. a najnižší bod 0 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Batist

Batist je jemná bavlnená alebo ľanová látka. Tká sa zvyčajne z chemických vlákien, ľanu, viskózy alebo hodvábu. Meno pôvodne vzniklo podľa pomenovania po francúzskom tkáčovi menom Jean Baptiste z Cambrai alebo odvodením z indického slova baftas, označenie pre biely kartún. Po anglicky sa táto látka volá cambric podľa Cambrai.
Patočkova hora

Ochrana

Predmetom ochrany je zvyšok stepnej vegetácie, predovšetkým poniklec veľkokvetý (Pulsatilla grandis).
Asovia

Asovia alebo aesir (v starej islandčine plurál æsir; singulár áss (= boh/jeden z Asov) alebo óss alebo (ako meno runy ás) je mladšia skupina bohov v severskej mytológii. Medzi týchto bohov patria Odin a Thor. Bohovia ako Freya, Frey a Njörd patria medzi vanov (staršiu skupinu bohov). Podľa mytológie tieto dve skupiny bohov spolu súperia, ale nakoniec dôjde k ich spojeniu. Asovia používajú mágiu gald, čo je mágia veršov a zaklínadiel. Centrom kultu týchto bohov bolo v švédskom meste Uppsala. Ich sídlo sa nazýva Asgard; títo bohovia tiež pridelili ľuďom miesto, kde majú bývať - Midgard. Asovia nie sú nesmrteľní, ale vďaka jablkám bohyne Iduny nestarnú. Väčšinu z týchto bohov čaká koniec pri ragnaröku (čo je označenie pre koniec sveta, zánik bohov, poslednú bitku medzi dobrom a zlom).
Václav Neumann

Životopis

Po maturite na gymnáziu študoval Neumann súkromne aj na konzervatóriu (absolvoval 1944) husľovú hru a dirigovanie. Od roku 1945 bol členom Českej filharmónie ako violista a s rovnakým nástrojom patril krátky čas k zakladajúcim členom Smetanovho kvarteta.
7. marca 1948 zastupoval dirigenta Rafaela Kubelíka v Českej filharmónii a na základe tohto jediného dirigentského vystúpenia bol po Kubelíkovej emigrácii vymenovaný za jej šéfa, veľmi skoro však na funkciu rezignoval.
V rokoch 1951-54 pôsobil ako umelecký riaditeľ Karlovarského symfonického orchestra, potom brnianskeho a v rokoch 1956-63 pražského symfonického orchestra FOK. Súčasne od roku 1955 hosťoval v berlínskej Komickej opere, kde získal ako spolupracovník renomovaného nemeckého operného režiséra Waltera Felsensteina medzinárodné ocenenie.
Stúpajúci kredit v nemecky hovoriacich krajinách viedol v roku 1964 k tomu, že Neumanna vymenovali za umeleckého riaditeľa lipského Gewandhausorchestru. Po auguste 1968 túto vysoko prestížnu funkciu Neumann zložil a vrátil sa do Prahy, kde mu emigrácia Karla Ančerla uvoľnila miesto šéfa Českej filharmónie.
Berthen

Poloha

Obec má rozlohu 5,18 km². Najvyšší bod je položený 162 m n. m. a najnižší bod 32 m n. m.

Obyvateľstvo

Počet obyvateľov obce je 501 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Against all risks

„Against all risks“ (skr. AAR, slovensky doslovne „Proti všetkým rizikám“) je typ poistenia, ktorý namiesto konkrétnych rizík pokrýva všetky riziká s výnimkou tých, ktoré sú v príslušnej poistnej zmluve taxatívne vymenované (napr. politický prevrat, poškodenie pri ozbrojenom konflikte, neodbornou manipuláciou a podobne). Napríklad ak zmluva nespomína poškodenie výbuchom sopky, akékoľvek poškodenie tohto typu je predmetom zmluvného plnenia. Vzhľadom na rozsah pokrytých rizík je poistenie finančne náročné, vhodné pre veľmi cenné alebo chúlostivé predmety.
Kamčatská gubernia

Kamčatská gubernia (rus. Камчатская губерния) bola jedna z gubernií Ruskej sovietskej federatívnej socialistickej republiky v rokoch 1921 - 1926 zriadená po rozpade bývalej Kamčatskej oblasti 26. januára 1921. Hlavným mestom gubernie bol Petropavlovsk-Kamčatskij.
Gubernia sa delila na 6 okresov a zanikla 4. januára 1925, keď sa jej územie včlenilo do Ďalekovýchodného kraja.
Hottot-les-Bagues

Poloha

Obec má rozlohu 8,39 km². Najvyšší bod je položený 138 m n. m. a najnižší bod 57 m n. m.

Obyvateľstvo

Počet obyvateľov obce je 477 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Irena Grécka a Dánska

Detstvo a vzdelanie

Princezná Irena sa narodila v Kapskom Meste v Južnej Afrike po tom, čo grécka kráľovská rodina musela opustiť Nemcami okupované Grécko počas II. svetovej vojny. Irena bola žiačkou gréckej klaviristky Giny Bachauerovej a krátky čas aj sama profesionálne na benefičných koncertoch v Európe a Spojených štátoch. V roku 1962 bola družičkou na svadbe princa Juana Carlosa Španielskeho a jej sestry princeznej Žofie Gréckej a Dánskej. Nikdy nezabudla na miesto svojho narodenia a drží patronát nad African Cultural Organization v Južnej Afrike. Ovláda štyri svetové jazyky - anglický, španielsky, francúzsky a nemecký.
Študovala filozofiu, archeológiu pod vedením Theophano Arvanitopoulouvej a hudbu. Spolu so svojou sestrou a Arvanitopoulouvou vydala knihu o archeológii pod názvom: „OstrakaEkDekelias“ (Úlomky z Dekélie). Pod vedením profesora Dr. T. M. P. Mahadevana, riaditeľa Strediska modernej vedy vo filozofii na Univerzite v Madrase študovala náboženstvá.

Súkromie

Irena sa stretávala s princom Michelom Orleánskym, grófom d'Évreux, ktorý ju nechal a oženil sa s Béatrice Pasquierovou de Franclieu v roku 1967 v Casablance, v Maroku bez súhlasu svojho otca, Henricha Orleánskeho, grófa z Paríža a uchádzača o francúzsky trón. Princezná Irena sa potom už nikdy nevydala a zostala pri svojom bratovi Konštantínovi.
Po zosadení brata Konštantína z gréckeho trónu, odišla s matkou do Indie. Po matkinej smrti žila v paláci Zarzuela v Madride, kráľovskej rezidencii jej sestry Žofie a švagra Juana Carlosa.
Infantka Kristína, vojvodkyňa z Palmy de Mallorca pomenovala po princeznej Irene svoju dcéru Irenu (* 2005).
Palná zbraň

Palná zbraň je (podľa zákona 190/2003 Z.z.) zbraň, ktorej funkcia je založená na okamžitom uvoľnení energie pri chemickej reakcii.
Palná zbraň teda pri streľbe využíva pušný prach. Ten pri nej vytvára množstvo plynov, ktoré umožnia strele vyletieť z hlavne obrovskou rýchlosťou. Pušný prach vynašli už Číňania približne 2000 rokov pred naším letopočtom, nepoužívali ho však na výrobu streliva pre strelné zbrane. Palné zbrane sa vyvinuli v Európe, pravdepodobne koncom 14. storočia v Taliansku. (Najstaršia palná zbraň je bronzová pistala. Prva polovica 14 stor. A je vo Švédsku v Štokholme. Material pochadza zo Slovenskeho rudohoria.) Palné zbrane boli implementované na bojiská pomerne rýchlo a v priebehu niekoľkých desiatok rokov ich používala veľká časť európskych armád.
Medzi najznámejšie palné zbrane patrí viacranová puška Winchester Model 1873 (USA), či útočná puška AK-47 „Kalašnikov“ (ZSSR/Rusko).